ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการจ้างเหมาก่อสร้างของกรุงเทพมหานครพ.ศ.2534------------อาศัยอำนาจตามความในมาตรา 49แห่งพระราชบัญญัติระเบียบบริหารราชการกรุงเทพมหานคร พ.ศ.2528 และข้อ 4 แห่งข้อบัญญัติกรุงเทพมหานคร เรื่อง การพัสดุพ.ศ.2532 ผู้ว่าราชการกรุงเทพมหานครจึงกำหนดระเบียบว่าด้วยวิธีปฏิบัติเกี่ยวกับการจ้างเหมาก่อสร้างของกรุงเทพมหานครขึ้นไว้ดังต่อไปนี้ข้อ 1 ระเบียบนี้เรียกว่า `ระเบียบกรุงเทพมหานครว่าด้วยวิธีปฏิบัติเกี่ยวกับการจ้างเหมาก่อสร้างของกรุงเทพมหานคร พ.ศ. 2534'ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ 3 ให้ยกเลิก (1)ระเบียบกรุงเทพมหานคร ว่าด้วยวิธีปฏิบัติเกี่ยวกับการจ้างของ กรุงเทพมหานครพ.ศ. 2527 (2)ระเบียบกรุงเทพมหานคร ว่าด้วยวิธีปฏิบัติเกี่ยวกับการจ้างของ กรุงเทพมหานคร (ฉบับที่ 2) พ.ศ. 2528บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัด หรือแย้งกับระเบียบนี้ ให้ใช้ระเบียบนี้แทนข้อ 4 ในระเบียบนี้ `หน่วยงาน' หมายความว่าหน่วยงานตามกฎหมายว่าด้วยระเบียบบริหารราช การกรุงเทพมหานคร และส่วนราชการตามประกาศกรุงเทพมหานครว่าด้วยการแบ่งส่วนราช การภายในหน่วยงานและการกำหนดอำนาจหน้าที่ของส่วนราชการกรุงเทพมหานครที่ไม่ต่ำกว่าระดับกอง `งานก่อสร้าง'หมายความว่า งานก่อสร้างทุกชนิดรวมถึงการปรับปรุง การซ่อมแซม การบำรุงรักษาด้วยข้อ 5 ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติ การให้เป็นไปตามระเบียบนี้หมวด 1การสำรวจ ออกแบบ และรายการก่อสร้างข้อ 6 งานก่อสร้างของสำนักงานเขต (1)งานก่อสร้างที่ใช้มาตรฐานของกรุงเทพมหานครหรือของส่วนราชการอื่น เช่น งานสร้างสะพานคอนกรีตเสริมเหล็กสำหรับคนเดิน สะพานไม้ สะพานท่อถนนดิน ถนนลูกรัง ถนนพื้นชั่วคราว ขุดลอกคูคลอง เขื่อนไม้ ทำนบกั้นน้ำ บ่อบาดาลให้สำนักงานเขตดำเนินการ เองทั้งหมดยกเว้นงานสะพานคอนกรีตเสริมเหล็กหรืองานที่มีโครงสร้างพิเศษทั้งนี้ ถ้าสำนักงาน เขตจะดำเนินการเอง ต้องให้สำนักการโยธาเห็นชอบในแบบและรายการก่อสร้างก่อนขออนุมัติดำ เนินการ (2)งานท่อระบายน้ำที่สำนักการระบายน้ำกำหนดแนวระดับและขนาดไว้ ให้สำนัก งานเขตนำแบบและรายการนั้นไปดำเนินการได้แต่ถ้าบริเวณใดสำนักการระบายน้ำไม่ได้กำหนดแนวระดับและขนาดไว้เมื่อสำนักงานเขตเขียนแบบและรายการแล้วให้ส่งสำนักการระบายน้ำให้ความเห็นชอบก่อนดำเนินการ ทั้งนี้ไม่รวมงานก่อสร้างท่อลอดถนนงานตาม(1)และ(2)สำนักงานเขตจะส่งเรื่องให้สำนักการโยธาหรือสำนักการระบายน้ำ ดำ เนินการออกแบบและรายการก็ได้ในกรณีมีปัญหาหรือสมควรปฏิบัติเป็นอย่างอื่นให้เสนอปลัดกรุงเทพมหานครสั่งการเป็นกรณี ๆ ไปข้อ 7 งานก่อสร้างที่อยู่ในความรับผิดชอบของหน่วยงาน ยกเว้นหน่วยงานตามข้อ6 ให้หน่วยงานนั้นเป็นผู้ดำเนินการเองเว้นแต่หน่วยงานนั้นไม่มีวิศวกรและสถาปนิกที่จะดำเนินการได้ ให้สำนักการโยธาเป็นผู้ดำเนินการสำรวจออกแบบและรายการก่อสร้างในกรณีมีปัญหาหรือสมควรปฏิบัติเป็นอย่างอื่นให้เสนอปลัดกรุงเทพมหานครสั่งการเป็นกรณี ๆ ไปหมวด 2ราคากลางข้อ 8 ให้หน่วยงานเจ้าของเรื่องเป็นผู้แต่งตั้งคณะกรรมการประมาณราคากลางจำนวนไม่น้อยกว่า 3 คน โดยให้ถือปฏิบัติดังต่อไปนี้ (1)วงเงินไม่เกิน 1,000,000 บาท ให้แต่งตั้งข้าราชการไม่ต่ำกว่าระดับ 5 เป็นกรรมการอย่างน้อย 1 คน (2)วงเงินเกินกว่า 1,000,000 บาท ให้แต่งตั้งข้าราชการไม่ต่ำกว่าระดับ 6 เป็นกรรมการอย่างน้อย 1 คนในกรณีที่เห็นสมควรปลัดกรุงเทพมหานครจะแต่งตั้งคณะกรรมการขึ้นตรวจสอบราคากลาง ของคณะกรรมการประมาณราคากลางอีกก็ได้ข้อ 9 ให้คณะกรรมการประมาณราคากลาง จัดทำรายการราคากลางโดยให้ดำเนินการ ดังต่อไปนี้ (1)ให้แยกรายละเอียดเนื้องานให้ละเอียดมากที่สุดโดยแยกออกเป็นปริมาณวัสดุเป็น รายการ ๆ ไป เมื่อได้ปริมาณวัสดุแล้วจึงนำไปหาค่าวัสดุค่าแรงงาน ค่าภาษี กำไร ค่าอำนวย การ และค่าดำเนินการโดยถือราคาดังต่อไปนี้เป็นเกณฑ์ในการคำนวณ1.1 ค่าวัสดุ ใช้ราคามาตรฐานวัสดุก่อสร้างและอื่น ๆ ที่สำนักการโยธา แจ้งครั้งหลังสุดให้หน่วยงานทราบ1.2 ค่าแรงงาน ให้ถือปฏิบัติตามค่าแรงประเภทของงานต่าง ๆ ที่สำนักการ โยธาแจ้งครั้งหลังสุดให้หน่วยงานทราบ1.3 ค่าภาษี กำไร ค่าอำนวยการและค่าดำเนินงานให้ถือปฏิบัติตามตาราง และวิธีคิดค่าภาษี กำไรค่าอำนวยการและค่าดำเนินงานที่ได้รับอนุมัติตามมติคณะรัฐมนตรีและแจ้ง ให้ส่วนราชการต่าง ๆ ถือปฏิบัติ (2)กรณีที่มีการคำนวณราคากลางรายการใดสูงกว่าราคามาตรฐานตาม(1) ให้ บันทึกเหตุผลในการคำนวณไว้ด้วย (3)ให้คณะกรรมการประมาณราคากลางพิจารณาความถูกต้องของรายละเอียด ของราคากลางที่คำนวณแล้ว ทำบันทึกเสนอราคากลางใส่ซองปิดผนึกโดยจัดทำขึ้นเป็น 2 ซอง ต้นฉบับส่งถึงประธานกรรมการสอบราคาหรือประธานกรรมการพิจารณาผลการประกวดราคาในวันและเวลาเปิดซองแล้วแต่กรณี ส่วนสำเนาเสนอปลัดกรุงเทพมหานครก่อนวันเปิดซอง 1วันหมวด 3การสอบราคาและการประกวดราคาข้อ 10 ประกาศสอบราคาและประกาศประกวดราคาอย่างน้อยให้แสดงรายการดังต่อไปนี้ (1)รายละเอียดและคุณลักษณะเฉพาะของงานที่ต้องการจ้างและจำนวนที่ต้องการ (2)คุณสมบัติของผู้เข้าสอบราคาหรือประกวดราคาซึ่งจะต้องมีอาชีพรับจ้างตาม(1)และไม่เป็นผู้ได้รับเอกสิทธิหรือความคุ้มกันซึ่งอาจปฏิเสธไม่ยอมให้ดำเนินคดีในศาลไทย เว้นแต่ รัฐบาลของผู้เข้าสอบราคาหรือประกวดราคาจะได้มีคำสั่งให้สละเอกสิทธิและความคุ้มกันเช่นว่านั้น ทั้งนี้การจ้างก่อสร้างให้จำกัดเฉพาะผู้มีกิจการรับเหมาก่อสร้างเป็นของตนเอง และดำเนินการก่อสร้างส่วนใหญ่ด้วยตนเองการประกวดราคาจ้างก่อสร้าง ซึ่งมีวงเงินตั้งแต่หนึ่งล้านบาทขึ้นไป ในกรณีจำเป็นให้กำหนดผลงานก่อสร้างได้ไม่เกินร้อยละห้าสิบของวงเงินที่จะจ้างครั้งนั้น (3)ในกรณีจำเป็นให้ระบุให้ผู้เข้าสอบราคาหรือประกวดราคาส่งตัวอย่างแคตตาล็อค หรือแบบรูป และรายการละเอียดไปพร้อมกับใบเสนอราคา (4)ถ้าจำเป็นต้องทำการตรวจทดลอง ให้กำหนดจำนวนตัวอย่างให้พอแก่การตรวจทดลอง และให้มีเหลือไว้สำหรับทำสัญญาด้วยทั้งนี้ให้มีข้อกำหนดไว้ด้วยว่า กรุงเทพมหานครจะไม่ รับผิดชอบในความเสียหายใด ๆที่เกิดขึ้นแก่ตัวอย่างที่ส่งมาให้ตรวจทดลอง (5)ข้อกำหนดให้ผู้เข้าสอบราคาหรือประกวดราคาเสนอราคารวมทั้งสิ้น และราคาต่อหน่วยหรือต่อรายการ (ถ้าทำได้)พร้อมทั้งระบุหลักเกณฑ์โดยชัดเจนว่าจะพิจารณาราคารวม หรือราคาต่อหน่วย หรือต่อรายการไว้ด้วยในการสอบราคาหรือประกวดราคาจ้างก่อสร้างให้กำหนดแบบบัญชีรายการก่อสร้าง ตามความเหมาะสมของลักษณะและประเภทของงานเพื่อให้ผู้เข้าสอบราคาหรือประกวดราคา กรอกปริมาณวัสดุและราคาด้วย (6)กำหนดระยะเวลายืนราคาเท่าที่จำเป็นต่อกรุงเทพมหานครและมีเงื่อนไขด้วยว่าซองสอบราคาหรือประกวดราคาที่ยื่นต่อกรุงเทพมหานครและลงทะเบียนรับซองแล้วจะถอนคืนมิได้ (7) กำหนดสถานที่วัน เวลารับซอง ปิดการรับซอง และเปิดซองสอบราคาหรือ ประกวดราคา (8)กำหนดวันที่จะเริ่มทำงาน และวันแล้วเสร็จโดยประมาณ (9)กำหนดให้ผู้เสนอราคาวางหลักประกันซอง ณ สถานที่ วัน เวลารับหลักประกัน ซองตามชนิดและจำนวนในข้อ 58 และข้อ 59 แห่งข้อบัญญัติกรุงเทพมหานครเรื่อง การพัสดุ พ.ศ. 2532และให้มีเงื่อนไขว่าถ้าผู้เข้าสอบราคาหรือประกวดราคาถอนการเสนอราคาหรือไม่ไปทำสัญญาหรือข้อตกลงกับกรุงเทพมหานครภายในกำหนดกรุงเทพมหานครจะริบหลักประกันซองหรือ เรียกร้องจากธนาคารผู้ค้ำประกันและสงวนสิทธิที่จะถือว่าผู้ที่ไม่ไปทำสัญญาหรือข้อตกลงกับ กรุงเทพมหานครเป็นผู้ทิ้งงานด้วย (10)กำหนดเงื่อนไขและอัตราการจ่ายเงินล่วงหน้า (ถ้ามี) (11)ข้อกำหนดว่าผู้เสนอราคาได้ จำต้องวางหลักประกันสัญญาตามอัตราและระบุเป็น เงื่อนไขตามที่กำหนดในข้อ 59 แห่งข้อบัญญัติกรุงเทพมหานครเรื่อง การพัสดุ พ.ศ. 2532 (12)ใบเสนอราคาให้ลงราคารวมทั้งสิ้นเป็นตัวเลย และต้องมีตัวอักษรกำกับถ้าตัว เลขและตัวอักษรไม่ตรงกัน ให้ถือตัวอักษรเป็นสำคัญ (13)ซองสอบราคาหรือประกวดราคาต้องผนึกให้เรียบร้อยก่อนยื่นต่อเจ้าหน้าที่หรือคณะกรรมการรับและเปิดซองประกวดราคาและผู้เสนอราคาจะต้องจัดทำบัญชีรายการเอกสารที่ได้ ยื่นพร้อมซองสอบราคาหรือประกวดราคาด้วย (14)สถานที่ติดต่อเกี่ยวกับแบบรูปและรายการละเอียดพร้อมทั้งแบบสัญญาการแบ่งงวด งานและการจ่ายเงิน (15) อัตราค่าปรับตามที่กำหนดไว้ในข้อ 65 แห่งข้อบัญญัติกรุงเทพมหานคร เรื่อง การพัสดุ พ.ศ. 2532 (16)ข้อสงวนสิทธิว่ากรุงเทพมหานครจะไม่พิจารณาผู้เสนอราคาที่เป็นผู้ทิ้งงานของ ทางราชการ และกรุงเทพมหานครทรงไว้ซึ่งสิทธิที่จะงดจ้างหรือเลือกจ้าง โดยไม่จำเป็นต้องจ้าง จากผู้เสนอราคาต่ำสุดเสมอไปรวมทั้งจะพิจารณายกเลิกการสอบราคาหรือประกวดราคาหากมีเหตุที่เชื่อได้ว่าการดำเนินการสอบราคาหรือประกวดราคากระทำไปโดยไม่สุจริตหรือมี การสมยอมกันในการเสนอราคาหรือมีเหตุอันสมควรอย่างอื่น (17)ในกรณีที่ผู้เสนอราคาได้แล้วไม่มาทำสัญญาหากกรุงเทพมหานครต้องจ้างรายอื่น ในราคาสูงขึ้นเท่าใดผู้เสนอราคาได้จะต้องรับผิดชดใช้เงินจำนวนที่เพิ่มขึ้นด้วย (18)การกรอกหรือการทำใบเสนอราคา ต้องพิมพ์ด้วยเครื่องพิมพ์เครื่องเดียวกันหรือเขียนโดยมีลายมือเดียวกัน หมึกสีเดียวกันตลอดรายการ (19)ให้แนบหลักฐานต่าง ๆ ดังต่อไปนี้19.1 กรณีบุคคลธรรมดา ให้แนบหลักฐานการจดทะเบียนพาณิชย์หรือการจด ทะเบียนการค้าของทางราชการ19.2 กรณีบริษัทจำกัดหรือห้างหุ้นส่วนซึ่งจดทะเบียนในประเทศไทย ให้แนบหลักฐานการเป็นนิติบุคคลพร้อมทั้งแสดงวัตถุประสงค์สถานที่ตั้งบริษัท หรือห้างหุ้นส่วนฉบับรับรองว่า ถูกต้องจากกรมทะเบียนการค้า กระทรวงพาณิชย์ส่วนบริษัทหรือห้างหุ้นส่วนที่ไม่ได้จดทะเบียนในประเทศไทยให้แนบหลักฐานการจดทะเบียนสำนักงานสาขาในประเทศไทยฉบับรับรองว่าถูกต้อง จากกรมทะเบียนการค้า กระทรวงพาณิชย์หนังสือรับรองจะต้องมีอายุการรับรองไม่เกิน 1 ปีจนถึง วันเสนอราคา19.3 กรณีเจ้าของหรือกรรมการผู้มีอำนาจทำการแทนบริษัทหรือหุ้นส่วนผู้จัดการไม่สามารถดำเนินการใด ๆในเรื่องการสอบราคาหรือการประกวดราคา หรือไม่ สามารถลงนามในสัญญาด้วยตนเองได้ต้องมีหนังสือมอบอำนาจตามกฎหมายให้ผู้แทนมาแสดงด้วย19.4 หนังสือรับรองของวิศวกรว่าเป็นผู้รับผิดชอบงานวิศวกรรมของบริษัท ห้างร้านและใบอนุญาตควบคุมการประกอบวิชาชีพวิศวกรรมต้องไม่ขาดอายุ และวิศวกรผู้นั้นจะ ต้องไม่อยู่ระหว่างถูกสั่งพักหรือเพิกถอนใบอนุญาต19.5 หลักฐานอื่น ๆ ที่ต้องใช้ประกอบการพิจารณาเฉพาะกรณี (20)ให้ระบุด้วยว่าการก่อสร้างที่มีวงเงินเกิน 3,000,000 บาท ผู้เสนอราคาจะต้องเสนอแผนดำเนินงานพร้อมกับใบเสนอราคา (21)ให้ผู้ยื่นซองสอบราคาหรือประกวดราคาเสนอราคาประมาณการแจกแจงราคา แต่ละรายการในใบเสนอราคา เช่น ค่าวัสดุ ค่าแรงงาน ค่าภาษี กำไรค่าอำนวยการ ค่าดำเนิน การ และค่าใช้จ่ายอื่น ๆ ด้วยข้อ 11 ให้จัดทำบัญชีผู้ซื้อแบบไว้เป็นหลักฐานข้อ 12 ให้เจ้าหน้าที่พัสดุปิดประกาศสอบราคาไว้โดยเปิดเผย ณที่ทำการของหน่วยงานนั้นกับให้ส่งประกาศดังกล่าวไปยังผู้มีอาชีพรับจ้างทำงานนั้นโดยตรง หรือโดยทางไปรษณีย์ลงทะเบียน ให้มากที่สุดเท่าที่จะทำได้ข้อ 13 ให้เจ้าหน้าที่พัสดุปิดประกาศประกวดราคาโดยเปิดเผย ณที่ทำการของหน่วยงานนั้น และส่งประกาศประกวดราคาไปที่กองประชาสัมพันธ์สำนักปลัดกรุงเทพมหานคร เพื่อปิดประกาศที่กองประชาสัมพันธ์และให้กองประชาสัมพันธ์จัดส่งไปประกาศทางวิทยุกระจายเสียงของกรุงเทพมหานคร หรือลงประกาศในหนังสือพิมพ์และให้กองประชาสัมพันธ์ส่งประกาศประกวดราคาไปให้กรมประชาสัมพันธ์ องค์การสื่อสารมวลชนแห่งประเทศไทยและสำนักงานตรวจเงินแผ่นดิน หากหน่วยงานเห็นสมควรจะส่งประกาศไปยังผู้มีอาชีพหรือรับจ้างทำของนั้นโดยตรงหรือจะโฆษณา โดยวิธีอื่นอีกด้วยก็ได้และให้ส่งประกาศประกวดราคาเพิ่มเติมดังนี้ (1)ปลัดกรุงเทพมหานคร (2)สำนักงานเขตและสำนักงานเขตสาขา (3)สำนักงานเลขานุการสภากรุงเทพมหานครข้อ 14 การยื่นซองสอบราคาหรือยื่นซองประกวดราคา ให้ยื่นได้เพียงคนละ 1 ซองผู้ยื่นซองจะต้องเป็นกรรมการหรือผู้มีอำนาจทำการแทนบริษัทหรือหุ้นส่วนผู้จัดการ หรือตัวแทนผู้ได้รับ มอบอำนาจและจะต้องลงลายมือชื่อไว้เป็นหลักฐานในบัญชีผู้ยื่นซองหากไม่ลงลายมือชื่อไว้จะไม่ได้ รับการพิจารณาโดยถือว่าผิดเงื่อนไขข้อ 15 งานก่อสร้างโดยวิธีตกลงราคาหน่วยงานจะจ้างเหมาบุคคลธรรมดาหรือนิติบุคคลที่มิได้จดทะเบียนผู้รับจ้างเหมาก่อสร้างของกรุงเทพมหานครก็ได้โดยแนบหลักฐานดังนี้ (1)กรณีบุคคลธรรมดา ได้แก่ หลักฐานการจดทะเบียนพาณิชย์ หรือการจด ทะเบียนการค้าของทางราชการ (2)กรณีบริษัทจำกัดหรือห้างหุ้นส่วนที่จดทะเบียน ได้แก่ หลักฐานการเป็นนิติบุคคล พร้อมทั้งแสดงวัตถุประสงค์ สถานที่ตั้งบริษัทฉบับรับรองว่าถูกต้องจากกรมทะเบียนการค้า กระทรวงพาณิชย์ (3)กรณีบุคคลตาม(1)และ(2)มอบอำนาจให้บุคคลอื่นมาดำเนินการต้องมีหนังสือ มอบอำนาจตามกฎหมายข้อ 16 อัตราค่าจำหน่ายแบบ ให้ถือปฏิบัติตามบัญชีท้ายระเบียบนี้หมวด 4การขออนุมัติจ้างข้อ 17ให้เจ้าหน้าที่พัสดุดำเนินการขออนุมัติจ้างต่อผู้มีอำนาจสั่งจ้างภายใน 5วันทำการนับตั้งแต่วันทราบผลการพิจารณาสอบราคาหรือประกวดราคากรณีไม่สามารถดำเนินการได้ภายในกำหนดตามวรรคหนึ่งให้เสนอผู้สั่งจ้างทราบถึงปัญหาและอุปสรรคในการดำเนินการเพื่อพิจารณาสั่งการตามสมควรแก่กรณีด้วยข้อ 18 เมื่ออนุมัติให้สั่งจ้างแล้วให้หน่วยงานเจ้าของเรื่องแจ้งให้ผู้ที่สอบราคาหรือ ประกวดราคาได้ทราบภายใน 3 วันทำการนับแต่วันได้รับเรื่องคืน หมวด5การทำสัญญาข้อ 19 ก่อนลงนามในสัญญาให้ดำเนินการดังนี้ (1)กรณีสัญญาที่ใช้ข้อความตามแบบที่ผู้ว่าราชการกรุงเทพมหานครกำหนดหรือตามแบบที่เคยผ่านการพิจารณาของกองกฎหมายและคดี สำนักปลัดกรุงเทพมหานครแล้วและวงเงินไม่เกิน 20,000,000 บาทให้เจ้าหน้าที่ผู้มีความรู้ทางกฎหมายของหน่วยงานเป็นผู้พิจารณาตรวจร่างสัญญา หากวงเงินเกินกว่า 20,000,000 บาทให้ส่งร่างสัญญาให้กองกฎหมายและคดี สำนัก ปลัดกรุงเทพมหานครพิจารณาตรวจร่างสัญญา (2)กรณีสัญญาที่ใช้ข้อความหรือรายการแตกต่างไปจากแบบสัญญาที่ผู้ว่าราชการกรุงเทพมหานครกำหนดโดยมีสาระสำคัญตามที่กำหนดไว้ในแบบสัญญาและไม่ทำให้กรุงเทพมหานครเสีย เปรียบก็ให้กระทำได้เว้นแต่ผู้สั่งจ้างเห็นว่าจะมีปัญหาในทางเสียเปรียบหรือไม่รัดกุมพอ ก็ให้ ส่งร่างสัญญานั้นไปให้กองกฎหมายและคดีสำนักปลัดกรุงเทพมหานครพิจารณาก่อน (3)กรณีที่ไม่อาจทำสัญญาตามแบบที่กำหนดไว้ได้และจำเป็นต้องร่างสัญญาขึ้นใหม่ ต้องส่งร่างสัญญานั้นให้กองกฎหมายและคดีสำนักปลัดกรุงเทพมหานครพิจารณาก่อน (4)กรณีจำเป็นต้องทำสัญญาเป็นภาษาต่างประเทศ ให้ทำเป็นภาษาอังกฤษ และให้ ส่งร่างสัญญาทั้งภาษาไทยและภาษาอังกฤษขอให้สำนักงานอัยการสูงสุดพิจารณาก่อนข้อ 20การลงนามในสัญญาให้ผู้สั่งจ้างหรือผู้รับมอบอำนาจจากผู้สั่งจ้างเป็นผู้ลงนามใน สัญญาหรือข้อตกลงในนามของกรุงเทพมหานครข้อ 21 สัญญาจ้างที่ลงนามแล้วให้หน่วยงานส่งสำเนาสัญญาหรือข้อตกลงเป็นหนังสือแก่หน่วย งานต่าง ๆ ภายใน 15 วันนับแต่วันทำสัญญาหรือข้อตกลงดังนี้ (1)สำนักงานตรวจเงินแผ่นดิน กรณีสัญญาหรือข้อตกลงซึ่งมีมูลค่าตั้งแต่ 1,000,000บาท ขึ้นไป (2)สำนักผู้ตรวจราชการกรุงเทพมหานคร กรณีสัญญาหรือข้อตกลงซึ่งมีมูลค่าตั้งแต่100,000 บาท ขึ้นไป (3)สำนักงานเขตพื้นที่ที่มีการก่อสร้างทุกกรณีข้อ 22ให้ระบุรายละเอียดต่อไปนี้เพิ่มเติมไว้ในรายละเอียดรายการทั่วไปแนบท้ายสัญญา จ้าง คือ (1)ผู้รับจ้างให้สัญญาว่าในการก่อสร้างจะไม่กระทำการใด ๆ ให้เป็นการกีดขวางการสัญจรของประชาชนและยานพาหนะที่ผ่านไปมาและเมื่อเลิกงานแล้วจะเก็บยานพาหนะและอุปกรณ์การก่อสร้างไว้ภายในบริเวณที่กำหนดเท่านั้น (2)หากมิได้รับอนุญาตให้ปิดการจราจรในถนน ตรอก ซอย ที่ทำการก่อสร้าง หรือปรับปรุง ผู้รับจ้างต้องบำรุงรักษา ซ่อมแซมถนน ตรอก ซอยให้สามารถสัญจรไปมาได้ตามปกติ (3)ผู้รับจ้างต้องป้องกันมิให้ดิน ทราย หิน หรือวัสดุก่อสร้างอื่น ๆ ตกลงในบ่อพัก หรือท่อระบายน้ำเป็นอันขาดและถ้ามีกรณีเช่นนี้เกิดขึ้นไม่ว่าด้วยเหตุใด ๆ ต้องนำวัสดุดังกล่าวขึ้นจากบ่อพักหรือท่อระบายน้ำให้หมดสิ้นโดยไม่ชักช้า (4)การขุดดินเพื่อวางท่อระบายน้ำซึ่งอาจทำให้ถนนหรือทางเท้าชำรุด ผู้รับจ้าง ต้องจัดทำกำแพงกันดินชั่วคราว เพื่อป้องกันการทรุดและดินที่ขุดขึ้นมาต้องไม่กองรุกล้ำผิวการ จราจร ในกรณีที่ไม่มีสถานที่กองให้ผู้รับจ้างรีบขนย้ายไปทันที (5)การขุดร่องดินเพื่อวางท่อระบายน้ำ ผู้รับจ้างต้องขุดเป็นระยะทางให้สัมพันธ์ กับความสามารถในการวางท่อระบายน้ำลงในร่องดินห้ามมิให้ผู้รับจ้างขุดร่องดินยาวเกินความจำ เป็นและการขุดผ่านทางแยกหรือทางเข้าบ้านผู้รับจ้างจะต้องจัดหาแผ่นเหล็กหรือวัสดุอื่นใดปูทับ ร่องที่ขุดเพื่อให้ยานพาหนะสามารถผ่านได้ หากผู้รับจ้างไม่อาจจัดหาแผ่นเหล็กหรือวัสดุใดปูได้ ภายใน 6ชั่วโมงนับแต่เริ่มขุด และไม่มีการปฏิบัติงานต่อเนื่องกัน ผู้รับจ้างต้องรีบจัดการกลบ หลุมร่องดินเสียก่อนส่วนท่อระบายน้ำที่นำมาใช้ ให้ผู้รับจ้างวางเรียงให้เป็นระเบียบ ไม่กีดขวางการสัญจรของประชาชนและยานพาหนะ (6)ในกรณีที่มีการระบายน้ำออกจากอาคารของประชาชน ผู้รับจ้างต้องเชื่อมท่อระบายน้ำของประชาชนเข้ากับท่อระบายน้ำที่สร้างขึ้นใหม่ โดยจัดทำให้เรียบร้อยและไม่ให้เป็นที่เดือดร้อนแก่เจ้าของอาคารในการระบายน้ำประจำวันด้วย (7)การซ่อมแซมบูรณะทางเท้าที่ชำรุด เศษวัสดุที่รื้อถอนออกหากไม่มีความจำเป็น ต้องใช้ผู้รับจ้างต้องขนย้ายไปให้พ้นบริเวณก่อสร้างทันที กรณีมีความจำเป็นต้องใช้ให้กองได้โดย ไม่กีดขวางการสัญจรส่วนวัสดุก่อสร้างที่จำเป็นต้องใช้ เช่น หิน ทราย ผู้ว่าจ้างอนุญาตให้ กองบนทางเท้าได้แต่ผู้รับจ้างต้องจัดทำคอกกั้นโดยไม่กีดขวางการสัญจรไปมา (8)ผู้รับจ้างต้องรื้อถอนขนย้ายโรงงานชั่วคราว และวัสดุก่อสร้างให้หมดสิ้นภายใน 7 วันนับตั้งแต่วันที่คณะกรรมการตรวจการจ้างได้ตรวจรับงาน หรือตรวจรับสภาพงานเป็นที่ เรียบร้อยแล้วหากผู้รับจ้างไม่อาจดำเนินการให้เสร็จสิ้นภายในกำหนดระยะเวลาดังกล่าวผู้ว่า จ้างมีสิทธิที่จะเข้ารื้อถอนขนย้ายเองโดยคิดค่าใช้จ่ายและค่าเสียหายในการเข้าดำเนินการจากผู้ รับจ้างได้ (9)งานก่อสร้างในส่วนที่เป็นคอนกรีตหรือคอนกรีตเสริมเหล็ก ให้ถือวันแล้วเสร็จ สมบูรณ์เมื่อได้มีการบ่มคอนกรีตครบ 7 วันนับตั้งแต่วันเทคอนกรีตเสร็จเรียบร้อย (10)ในกรณีที่ผู้รับจ้างมีความประสงค์จะขอต่ออายุสัญญาหรือขออุทธรณ์การต่ออายุสัญญาให้ยื่นคำร้องเป็นลายลักษณ์อักษรแสดงเหตุผลแห่งการนั้นพร้อมทั้งหลักฐานต่าง ๆ (ถ้ามี) โดยยื่นที่กองกลางสำนักปลัดกรุงเทพมหานครภายในระยะเวลาดังต่อไปนี้(10.1) การต่ออายุสัญญา ให้ยื่นคำร้องต่อผู้สั่งจ้างก่อนสิ้นสุดอายุสัญญา หรือ อย่างช้าไม่เกิน 15 วันนับแต่วันสิ้นสุดอายุสัญญา(10.2) การขออุทธรณ์การต่ออายุสัญญา ให้ยื่นคำร้องต่อผู้ว่าราชการกรุงเทพมหานคร ภายในเวลาไม่เกิน 15 วันนับแต่วันที่ได้รับทราบผลการพิจารณาต่ออายุสัญญาการยื่นคำร้องขอต่ออายุสัญญาหรือขออุทธรณ์การต่ออายุสัญญาที่ยื่นเกินกำหนดระยะเวลาดัง กล่าวให้ถือว่าผู้รับจ้างสละสิทธิในการต่ออายุสัญญาหมวด 6การควบคุมการก่อสร้างข้อ 23 ผู้ควบคุมงานจะต้องจัดทำบันทึกรายงานผลการทำงานของผู้รับจ้างตามแบบที่สำนัก การโยธากำหนดโดยให้มีผู้รับจ้างหรือตัวแทนของผู้รับจ้างร่วมกับวิศวกร และหรือสถาปนิกผู้ควบคุมงานของผู้รับจ้างลงนามรับรองแล้วเสนอหัวหน้าหน่วยงานและประธานกรรมการตรวจ การจ้างทราบอย่างน้อยสัปดาห์ละ 1 ครั้งบันทึกรายงานนี้ให้เก็บรวบรวมไว้เพื่อใช้เป็นเอก สารประกอบฎีกาเบิกเงินข้อ 24 กรณีผู้รับจ้างก่อสร้างเกินกำหนดสัญญาให้ผู้ควบคุมงานทำรายงานผลการควบคุมต่อ ไปจนกว่างานจะสิ้นสุดข้อ 25ให้ผู้ควบคุมงานรายงานสรุปผลการก่อสร้างตรงต่อหัวหน้าหน่วยงานก่อนวันสิ้นสุด สัญญาอย่างน้อย 1 วัน หมวด7การตรวจรับงานข้อ 26 งานทั่วไป (1)หนังสือแจ้งมอบงานของผู้รับจ้างให้หน่วยงานเจ้าของเรื่องลงรับไว้เป็นหลัก ฐานและจะต้องส่งหนังสือนัดหมายกรรมการตรวจการจ้างภายใน 2 วัน นับแต่วันรับแจ้งมอบงาน (2)กรณีขัดข้องไม่อาจตรวจรับงานได้ภายในเวลาที่กำหนดให้กรรมการตรวจ การจ้างบันทึกเหตุผลไว้แล้วรายงานให้หน่วยงานเจ้าของเรื่องทราบทันทีข้อ 27 งานก่อสร้างในส่วนที่เป็นคอนกรีตหรือคอนกรีตเสริมเหล็กให้ถือวันแล้วเสร็จสมบูรณ์เมื่อได้มีการบ่มคอนกรีตครบ 7 วันนับตั้งแต่วันเทคอนกรีตเสร็จเรียบร้อยข้อ 28 การแต่งตั้งกรรมการตรวจการจ้างห้ามแต่งตั้งข้าราชการงานเดียวกันเกินกว่า 1 คนเป็นกรรมการการตรวจการจ้างในกรณีวงเงินเกินกว่า 2,000,000 บาทขึ้นไปให้แต่งตั้งข้าราชการไม่ ต่ำกว่าระดับ 6 หรือเทียบเท่าอย่างน้อย 1 คน เป็นกรรมการหมวด 8การปรับข้อ 29 กรณีผู้รับจ้างทำงานไม่แล้วเสร็จตามสัญญาให้ปรับเป็นรายวันในอัตราร้อยละ0.01-0.25 ของราคางานจ้างนั้น แต่ต้องไม่ต่ำกว่าวันละ 300บาทกรณีจัดจ้างโดยวิธีพิเศษให้คิดค่าปรับเป็นสองเท่าของอัตราค่าปรับตามที่กำหนดไว้ในวรรคหนึ่งข้อ 30 การนับจำนวนวันเพื่อคิดค่าปรับให้นับตั้งแต่วันถัดจากวันครบกำหนดอายุสัญญาจนถึง วันที่ส่งมอบงานเป็นเกณฑ์ข้อ 31 กรณีผู้รับจ้างส่งมอบงานในวันหยุดราชการการคิดค่าปรับให้นับตั้งแต่วันถัดจากวันครบกำหนดอายุสัญญาถึงวันที่ปรากฏในหนังสือส่งมอบงานของผู้รับจ้าง ทั้งนี้ในหนังสือมอบงานจะต้องให้เจ้าหน้าที่ควบคุมงานลงชื่อรับรองว่าผลงานมีครบตามที่ส่งมอบจริง และให้ส่งหนังสือมอบ งานดังกล่าวแก่หน่วยงานเจ้าของเรื่องในวันแรกที่เปิดทำการ เพื่อให้หน่วยงานเจ้าของเรื่องลงบัญชีรับไว้เป็นหลักฐานและดำเนินการต่อไปหมวด 9การต่ออายุสัญญาข้อ 32 ในกรณีคู่สัญญากับกรุงเทพมหานครมีความประสงค์จะขอต่ออายุสัญญาหรือขออุทธรณ์การต่ออายุสัญญาให้ยื่นคำร้องเป็นลายลักษณ์อักษรแสดงเหตุผลแห่งการนั้นพร้อมทั้งหลักฐานต่าง ๆ (ถ้ามี) โดยยื่นที่กองกลางสำนักปลัดกรุงเทพมหานคร ภายในระยะเวลาดังต่อไปนี้ (1)การขอต่ออายุสัญญาให้ยื่นคำร้องต่อผู้สั่งจ้างก่อนสิ้นสุดอายุสัญญาหรืออย่างช้า ไม่เกิน 15 วัน นับแต่วันสิ้นสุดอายุสัญญา (2)การขออุทธรณ์การต่ออายุสัญญาให้ยื่นคำร้องต่อผู้ว่าราชการกรุงเทพมหานครภายในเวลาไม่เกิน 15 วันนับแต่วันที่ได้รับทราบผลการพิจารณาต่ออายุสัญญาการยื่นคำร้องขอต่ออายุสัญญา หรือขออุทธรณ์การต่ออายุสัญญาที่ยื่นเกินกำหนดระยะเวลาดัง กล่าว กรุงเทพมหานครจะไม่รับพิจารณาเมื่อกองกลางสำนักปลัดกรุงเทพมหานครได้รับเรื่องและลงบัญชีรับไว้เป็นหลักฐานแล้วให้ ส่งเรื่องให้หน่วยงานเจ้าของเรื่องดำเนินการต่อไปข้อ 33 เมื่อได้รับคำร้องดังกล่าวในข้อ 32 แล้วให้คณะกรรมการที่ได้รับแต่งตั้งตามสัญญานั้น ๆทำความเห็นเสนอต่อผู้มีอำนาจผ่านหน่วยงานเจ้าของเรื่องเพื่อพิจารณาวินิจฉัยสั่งการ ภายในกำหนด 7 วันทำการนับแต่วันได้รับคำร้องดังกล่าวข้อ 34 เมื่อผู้มีอำนาจได้วินิจฉัยสั่งการประการใด ให้หน่วยงานเจ้าของเรื่องดำเนินการ แจ้งให้ผู้ร้องทราบเป็นลายลักษณ์อักษรโดยทางไปรษณีย์ลงทะเบียนตอบรับแล้วเก็บหลักฐานการรับ หนังสือดังกล่าวรวมไว้กับเรื่องด้วยข้อ 35 ในกรณีผู้มีอำนาจสั่งไม่อนุญาตให้ต่ออายุสัญญาหรือต่ออายุให้ไม่ครบถ้วนตามที่ผู้ร้อง ยื่นขอให้หน่วยงานเจ้าของเรื่องแจ้งให้ผู้ร้องทราบด้วยว่าหากประสงค์จะอุทธรณ์คำวินิจฉัยของผู้มี อำนาจให้ยื่นหนังสืออุทธรณ์โดยแสดงเหตุผลแห่งการนี้พร้อมทั้งหลักฐานต่าง ๆ(ถ้ามี) ต่อผู้ว่า ราชการกรุงเทพมหานครภายในกำหนด 15 วัน นับแต่วันได้รับแจ้งข้อ 36 ในกรณีที่มีการอุทธรณ์เกี่ยวกับการต่ออายุสัญญาให้มีคณะกรรมการประกอบด้วยผู้ แทนกองกฎหมายและคดี ผู้แทนสำนักการคลังประธานกรรมการตรวจการจ้าง เป็นกรรมการและหน่วยงานเจ้าของเรื่องเป็นกรรมการและเลขานุการเพื่อพิจารณาเสนอความเห็นต่อผู้ว่าราชการกรุงเทพมหานคร เพื่อวินิจฉัยสั่งการผลการวินิจฉัยอุทธรณ์ของผู้ว่าราชการกรุงเทพมหานครให้ ถือเป็นที่สุดและให้หน่วยงานเจ้าของเรื่องแจ้งให้ผู้ร้องทราบโดยวิธีการที่กล่าวในข้อ 34ประกาศ ณ วันที่ 17 ธันวาคม พ.ศ. 2534พลตรี จำลอง ศรีเมืองผู้ว่าราชการกรุงเทพมหานครบัญชีกำหนดราคาจำหน่ายแบบแปลนแผนผังสำหรับการประกาศเรียกประกวดราคาจ้างเหมาลำดับ จำนวนเงินตั้งแต่ถึงจำนวนเงิน ค่าขายแบบ หมายเหตุที่(บาท)1-100,000 2002100,001 500,000 7503500,001 1,000,0001,00041,000,001 2,000,000 1,80052,000,001 3,000,0002,70063,000,001 4,000,0003,60074,000,001 5,000,0004,50085,000,001 7,000,0005,60097,000,001 9,000,0007,200109,000,001 11,000,0008,8001111,000,001 14,000,0009,8001214,000,001 17,000,00011,9001317,000,001 20,000,000 14,0001420,000,001 30,000,00018,0001530,000,001 50,000,00025,0001650,000,001100,000,00040,00017100,000,001 200,000,00060,00018200,000,001 500,000,00080,00019500,000,0011,000,000,000 100,00020 1,000,000,001 5,000,000,000 120,000